tartuNLP/wikipedia-smugri-20251201 huggingface dataset:
Poomistabel

Kõrgelt kukkumise poomistabel (inglise keeles "Official Table of Drops") on Suurbritannia siseministeeriumi tehtud juhend, mida kasutati sobiva kukkumiskõrguse kindlaksmääramiseks poomisel, mis sõltus inimese kehakaalust. Riikides (nt Iraak), kus poomine on säilinud surmamõistmise meetodina, on tabel tänapäevani kasutusel.
Inglasi ärgitas tabelit looma mitmed asetleidnud poomisjuhtumid, kus poodavat ei õnnestunud hukata, neist prominentseim John Babbacombe Lee juhtum, keda püüti tulemusetult kolme katsega hukata. 1886. aastal loodi komitee, eesotsas Henry Bruce'iga, mille ülesanne oli nuputada välja kõige efektiivsem poomismeetod. Komitee töötulemused avalikustati aastal 1888 poomistabeli näol.
Aastal 1913 tehti tabelis muudatusi, sest vana tabeli kohaselt eksisteerus oht pea eraldumiseks kehast, kuna kukkumiskõrgus oli antud liiga suurena.
Rand (perekonnanimi)

Rand on perekonnanimi.
2019. aasta 1. jaanuari seisuga oli Eestis perekonnanimi Rand 1081 inimesel: 506 mehel ja 575 naisel. Perekonnanimede levikult on Rand meeste puhul 61. kohal ja naiste puhul 56. kohal.
Rapuntselkellukas

Rapuntselkellukas ("Campanula rapunculus") on kellukaliste sugukonda ja kelluka perekonda kuuluv mitmeaastane taim. 
Euroopas kasvatati rapuntselkellukat söödavate lehtede ja juure tõttu kunagi varem laialdaselt. Rapuntselkelluka juur on naeri kujuga. 
Rapuntselkellukas on lubjalembene taim, kasvab kuivadel niitudel, tamme- ja männimetsades ja teeservades kõrgusel 0–1500 meetrit üle merepinna. Eestis looduslikult ei kasva.
Histogramm

Histogramm ehk astmikdiagramm on statistiliste andmete graafiline kujutis (tulpdiagramm), mis annab ülevaate nende jaotumisest sageduse järgi. 
Andmete (tunnuse) väärtused on enamasti kujutatud rõhtteljel ja andmete sagedused püstteljel.
Triatlon 2012. aasta suveolümpiamängudel

Triatlon 2012. aasta suveolümpiamängudel Londonis toimus 4. ja 7. augustil. Võistlused toimusid nii meestele kui ka naistele. Triatlon koosnes 1500 m ujumisest, 43 km jalgrattasõidust ja 10 km jooksust. Nii meeste kui naiste arvestuses läks võistlema 55 sportlast.
Tulemused.
Mehed.
&lt;br&gt;Finaal: 7. august 
&lt;br&gt;Osavõtjaid: 55
&lt;br&gt;Lõpetajaid: 
&lt;br&gt;Olümpiavõitja 2008: Jan Frodeno, Saksamaa 
&lt;br&gt;Ametlikud tulemused: 
Välislingid.
&lt;br&gt;
Toomas Volmer

Toomas Volmer (sündinud 21. novembril 1962 Tartus) on eesti fotoajakirjanik. 
Ta on pildistanud Eesti Teadeteagentuuri (ETA), ajakirja Luup, Eesti Päevalehe, Ilta-Sanomate ja Helsingin Sanomate, aga ka paljude riigiasutuste ja eraettevõtete jaoks. Mitmel aastal on ta olnud Eesti Vabariigi aastapäeval presidendi vastuvõtu ametlik fotograaf.
Alates 1999. aastast on Toomas Volmer vabakutseline fotograaf.
Marco Bianchi

Marco Bianchi (sündinud 3. augustil 1990) on Itaalia jalgpallur (kaitsja). 
Ta mängib Eesti klubis Nõmme JK Kalju.
A. S. Puškin (jõelaev)

A. S. Puškin (endine "Gleb Kržižanovski", vene keeles "Глеб Кржижановский") on nelja tekiga Dmitri Furmanov-klassi (projekt 302M "kolmas seeria") NSV Liidu ja Venemaa jõereisilaev, mis on ehitatud VEB Elbewerften Boizenburg/Roßlau laevatehases Ida-Saksamaal 1990. aastal. Laeva saksa tüübinimetus on BiFa 129M ("Binnenfahrgastschiff", 129 meetrit, moderniseeritud). Laev sai nime Venemaa revolutsionääri ja NSV Liidu poliitiku Gleb Kržižanovski auks.
Ajalugu.
Kiil pandi laevale tehasenumbriga 301 Elbewerften Boizenburg/Roßlau Ida-Saksamaal laevatehases ning laev anti Moskvas asuvale Moskva Jõelaevandusele ("ГП Московское речное пароходство МРФ РСФСР") üle 1990. aastal. Riigiettevõte Moskva Jõelaevandus ja hiljem eraettevõte OAO Moskovskoje Retšnoje Parohodstvo on kasutanud laeva kruiisiliinil Moskva-Peterburi sisemaa ning välismaa turistide jaoks. 2010–2018 kasutati laeva hotellina naftaleiukohal Kaspia merel.
Strandman

Strandman on saksapärane perekonnanimi.
Lenini rajoon

Lenini rajoon oli Tallinna linnarajoon, mis eksisteeris aastatel 1974–1991. Aastatel 1991–1993 oli sama linnarajooni nimi Lõunarajoon.
Territoorium.
Lenini rajoon hõlmas suurema osa Kesklinnast ning Nõmme. Lenini rajooni haldusalasse kuulus ka Saue.
Lenini rajooni eelkäijaks oli 18. mail 1945 moodustatud Kesklinna rajoon, mis 8. juunil 1961 sai nimeks Keskrajoon. 3. jaanuaril 1974 sai Keskrajooni põhiosast Lenini rajoon. Mustamäest, Lillekülast ning veel mõnest endisest Keskrajooni alast moodustati Oktoobri rajoon. Lenini rajoon aga sai Keldrimäelt juurde mõningal määral Mererajooni alasid. Lõplikud piirid omandas Lenini rajoon 1975. aastal.
Lenini rajooni pindala oli 42,7 km², koos Sauega 46,2 km².
1989. aasta rahvaloenduse andmetel oli Lenini rajoonis 94 761 elanikku. Neist oli eestlasi 58 118 (61,33%), venelasi 28 776 (30,37%), ukrainlasi 3139 (3,31%), valgevenelasi 1565 (1,65%), juute 639 (0,68%) ja soomlasi 556 (0,59%).
Haldusorganid.
Eesti Nõukogude Sotsialistliku Vabariigi konstitutsiooni § 124. kohaselt oli Riigivõimuorganiteks linnades, rajoonides, Tallinna linnarajoonides, alevites ja maa-asulates vastavad rahvasaadikute nõukogud ning § 132. kohaselt Kohalike rahvasaadikute nõukogude täitvateks ja korraldavateks organiteks olid nende poolt saadikute hulgast valitavad täitevkomiteed.
3. jaanuaril 1974 moodustati Keskrajooni põhiosast Lenini rajoon, millest eraldati Oktoobri rajoon.
Kirimäe (Kose)

Kirimäe oli küla Harjumaal Kose kihelkonnas. Tänapäevase haldusjaotuse järgi asub küla territoorium Karla küla maadel.
Küla on esmamainitud Taani hindamisraamatus 1241. aastal. Tänapäeval kannab seda nime Kirimäe talu.
Intervall (matemaatika)

Intervall on matemaatikas reaalarvude hulk, milles koos mis tahes kahe sellesse kuuluva arvuga kuuluvad sellesse hulka ka kõik nende vahele jäävad arvud. 
Intervall võib olla lõik, poollõik või vahemik reaalsirgel.
Aktinomeeter

Aktinomeeter on riist Päikese otsekiirguse suhteliseks mõõtmiseks.
Aktinomeetrit, mis on varustatud heliostaadi ja kirjutusseadisega, nimetatakse aktinograafiks.
Libratsioon

Libratsioon (ld sõnast "librare" 'tasakaalus hoidma, tasakaalustama') on Kuu perioodiline võnkumine, mille tõttu Maalt on vaadeldav 50% asemel kuni 59% Kuu pinnast.
Kuu telg pole täpselt risti orbiidi tasandiga (nendevaheline nurk on 6.68°) ning Kuu liigub orbiidil ebaühtlaselt, pöörlemine on tal aga ühtlane. Need kaks nähtust kokku annavad libratsiooni.
Eristatakse optilist ehk näivat libratsiooni ja tõelist libratsiooni.
Roman Smiško

Roman Smiško (sündinud 18. märtsil 1983) on Ukraina jalgpallur (väravavaht). 
Ta mängib Eesti klubis Tallinna FC Levadia.
Klubikarjäär.
Roman Smiško on küll sündinud Lätis, aga tal on Ukraina kodakondsus. Tema hüüdnimi on Roman.
Ta on Levadia esiväravavaht.
Roman Smiško on oma kahe hooaja jooksul Levadias oma värava puhtana hoidnud 31 korda ehk peaaegu pooltes mängudes.
Tema supermäng 17. juulil 2013 jättis Tallinna Levadiale lootuse edasipääsuks Euroopa liigasse. Pärast seda kuulutati Roman Smiško Eesti aasta kodanikuks.
Statistika.
"Statistika uuendatud seisuga 25. september 2014"
Priit Pikker

Priit Pikker (sündinud 15. märtsil 1986) on Eesti jalgpallur (väravavaht). 
Ta mängib Eesti klubis Tallinna FC Levadia.
Protuberants

Protuberants (ladinakeelsest sõnast "protuberare" – 'kühmuna välja ulatuma') ehk Päikese filament (inglise keeles "filament", 'niit') on teaduslik termin, mis tähistab Päikese atmosfääris toimuvate intensiivsete magnetohüdrodünaamiliste protsesside ajal tekkivaid helenduvaid gaasijugasid ja pilvi.. 
Nende struktuuride temperatuur on suhteliselt madal võrreldes Päikese krooni üldtemperatuuriga. 
Erinevalt loitest langeb protuberantsi puhul eemalepaisatud plasma Päikese pinnale tagasi.
Artjom Artjunin

Artjom Artjunin (sündinud 24. jaanuaril 1990 Tallinnas) on Eesti jalgpallur (keskkaitsja). Ta mängib Eesti Premium liiga klubis Tallinna JK Legion.
Koondisekarjäär.
A-koondise debüüdi tegi ta 15. novembril 2013 sõpruskohtumises Aserbaidžaani vastu. Ta viibis platsil kõik 90 minutit ja Eesti võitis 2:1. Mängu päeval oli Artjunin 23-aastane.
Karjääri statistika.
Klubi.
"Uuendatud seisuga 22. november 2017"
Harmooniline keskmine

Harmooniline keskmine on nullist erinevate suuruste "a"1, "a"2, ..., "a""n" pöördväärtuste aritmeetilise keskmise pöördväärtus, mis leitakse valemiga 
formula_1
Et eristada harmoonilist keskmist kaalutud harmoonilisest keskmisest, kasutatakse ka terminit lihtne harmooniline keskmine.
Maksim Podholjuzin

Maksim Podholjuzin (sündinud 13. novembril 1992 Tallinnas) on Eesti jalgpallur (kaitsja). Ta mängib Eesti klubis Tallinna FC Levadia.
Klubikarjäär.
Levadia.
Podholjuzin tegi oma Levadia debüüdi 2009. aastal. Meistriliiga meistriks tuli ta Levadia 2013. aastal.
5. detsembril 2014 määras Eesti Jalgpalli Liit Podholjuzinile kaheaastase mängukeelu mängutulemustega manipuleerimise eest. 7. detsembril 2015 otsustas Eesti Jalgpalli Liidu distsiplinaarkomisjon muuta Podholjuzini karistust ning määrata uueks karistuseks katseaja kuni 8. detsembrini 2017.
9. veebruaril 2016 liitus Podholjuzin uuesti Levadiaga.
Koondisekarjäär.
Oma ainsa mängu koondises tegi Podholjuzin 5. märtsil 2014 sõpruskohtumises Gibraltari vastu.
Karjääri statistika.
Klubi.
"Uuendatud seisuga 22. november 2017"
Kollineaarsus

Kollineaarsus on matemaatikas kas punktide (kollineaarsed punktid) omadus paikneda ühel ja samal sirgel või kahe vektori (kollineaarsed vektorid) omadus olla ühe ning sama sihiga.
Göran Pettersson

Göran Sven Erik Pettersson (sündinud 24. aprillil 1960 Stockholmis) on Rootsi poliitik, Rootsi parlamendi liige (2006–2018).
Pettersson on endine Rootsi kaitseväe kolonelleitnant. Ta kuulub moderaatide parteisse ning valiti 2006. aastal Rootsi parlamenti.
Sõjahüüd

Sõjahüüd oli aastatel 1929–1940 Tallinnas ilmunud ajakiri, Päästearmee häälekandja.
Vastutav toimetaja oli aastatel 1929–1935 L. Bakul ja 1936–1940 Lilly Luther.
Ajakiri ilmus kord kuus, esimene number ilmus 1929. aasta juulis, viimane 1940. aasta juulis. Ühtekokku ilmus 132 numbrit.
Markus Holst

Markus Holst (sündinud 18. jaanuaril 1991) on Eesti jalgpallur (kaitsja). 
Ta mängib Eesti klubis Tallinna FC Levadia.
The King of Rome

The King of Rome (tõlkes 'Rooma Kuningas') oli isane kirjatuvi, kes võitis 1913. aastal 1001 miili (1611 km) pikkuse võistulennu Itaalia pealinnast Roomast Inglismaale.
Briti kirjanik ja helilooja Dave Sudbury kirjutas temast raamatu ja laulu, mille tuntuim esitaja on olnud folklaulja June Tabor.
Lind.
The King of Rome'i jalarõngal oli number NU1907DY168. Tema omanik oli Derby elanik Charlie Hudson), kes hakkas aretama kirjatuvisid 1904. aastal. Võistluse ajal oli Hudson Derby linna lennuklubi president ja laekur, samuti kirjutas ta kirjatuvidest ajalehte Derby Evening Telegraph. Linnu surma järel annetas ta tema keha Derby muuseumile.
Laul ja raamat.
Derbyst pärit helilooja Dave Sudbury kirjutas The King of Rome'ist ja tema omanikust laulu ja raamatu.). Laulu tuntuim esitaja oli folklaulja June Tabor, kes salvestas selle oma 1988. aasta plaadil "Aqaba". Samuti on seda oma plaatidel esitanud USA folklaulja Vance Gilbert (1994. aasta plaat "Edgewise") ja Kanada folkmuusik Garnet Rogers ("Summer Lightning", 2004). BBC raadio tarbeks lindistas selle ansambel Half Man Half Biscuit.
Sudbury laulusõnad avaldati 32-leheküljelise raamatuna, mille illustreeris Hans Saefkow.
David Ferriero

David Sean Ferriero (hääldus IPA transkriptsioonis ["ˈfɛrioʊ"];; sündinud 1. detsembril 1945) on raamatukoguhoidja, raamatukogundustegelane ning Ameerika Ühendriikide 10. riigiarhivaar.
Ferriero oli New Yorgi Avaliku Raamatukogu direktor ja enne seda Duke'i Ülikooli raamatukoguhoidja ning asejuhataja. Varem töötas ta 31 aastat Massachusettsi Tehnoloogiainstituudi raamatukogus. Ferriero oli esimene raamatukoguhoidjast USA riigiarhivaar.
Gheorghe Fiat

Gheorghe Fiat (14. jaanuar 1929 Reșița, Caraș-Severini maakond – 22. august 2010) oli Rumeenia poksija.
Fiat oli kokku vähemalt kolme-, aga võimalik, et ka neljakordne Rumeenia meister kergekaalus (kuni 60 kg) ajavahemikul 1947–1956. 
Fiat sai kergekaalus (kuni 60 kg) 1952. aasta Helsingi olümpiamängude poksivõistlustel pronksmedali, andes poolfinaalikohtumises hilisemale hõbemedalivõitjale Aleksy Antkiewicziga (Poola) loobumisvõidu. Tema ja Vasile Tiță olid esimesed Rumeenia poksijad, kes on võitnud olümpiamedali.
Fiat osales kergekaalus (kuni 60 kg) 10. Euroopa meistrivõistlustel (Varssavi, 1953), kuid kaotas 1. ringis hilisemale pronksmedalivõitjale Aleksy Antkiewiczile (Poola) ja jäi edasisest medaliheitlusest välja, ning 11. Euroopa meistrivõistlustel (Lääne-Berliin, 1955), kuid kaotas veerandfinaalis hilisemale pronksmedalivõitjale Ilija Lukićile (Jugoslaavia) ja jäi edasisest medaliheitlusest välja.
Pärast aktiivse sportlastegevuse lõppu tegutses ta edasi poksitreenerina.
Kalinini rajoon (Tallinn)

Kalinini rajoon oli Tallinna linnarajoon, mis eksisteeris aastatel 1945–1991. 
Aastatel 1991–1993 oli sama linnarajooni nimi Põhjarajoon.
Haldusorganid.
Eesti Nõukogude Sotsialistliku Vabariigi konstitutsiooni § 124. kohaselt oli Riigivõimuorganiteks linnades, rajoonides, Tallinna linnarajoonides, alevites ja maa-asulates vastavad rahvasaadikute nõukogud ning § 132. kohaselt Kohalike rahvasaadikute nõukogude täitvateks ja korraldavateks organiteks olid nende poolt saadikute hulgast valitavad täitevkomiteed.
Territoorium.
Kalinini rajoon hõlmas Kopli, Kalamaja, Pelgulinna, Pelguranna, Väike-Õismäe, Kakumäe poolsaare, Tiskre, Rocca al Mare ja Harku järve ümbruse. Piiriks Oktoobri rajooniga olid Harku paemurru raudteeharu, Paldiski maantee, Toompuiestee (siis J. Gagarini puiestee) ja Põhja puiestee.
Kopli rajoon moodustati 18. mail 1945 Eesti NSV Ülemnõukogu Presiidiumi seadlusega Tallinna linna rajoneerimise kohta ning oli sel ajal üks neljast Tallinna linnarajoonist koos Nõmme rajooni, Kesklinna rajooni ja Mererajooniga.
Rajoon moodustati 18. mail 1945 ja kandis kuni 1. juulini 1946 Kopli rajooni nime. Kopli rajooni kuulus linna loodepoolne osa koos Kopliga, mille piirideks on Mustjõgi Kopli lahte suubumise kohast Paldiski maanteeni, Paldiski maantee, Toompuiestee ja Rannamäe tee Suurtüki tänavani, raudtee maa-ala ja Rannamäe vaheline piir ning selle pikendus Põhja puiesteeni, Põhja puiestee kuni Mere puiesteeni ning Mere puiestee Tallinna laheni. Kalinini rajoon sai lõplikud piirid 1975. aastal.
Kalinini rajooni pindala oli 32,3 km².
Kalinini rajooni piirkond oli jaotatud 1971. aastast valimisringkondadeks:
1989. aasta rahvaloenduse andmetel oli Kalinini rajoonis 118 654 elanikku. Neist oli eestlasi 45 544 (38,38%), venelasi 56 689 (47,78%), ukrainlasi 7065 (5,95%), valgevenelasi 3853 (3,24%), juute 801 (0,68%) ja soomlasi 785 (0,66%).
Keskrajoon (Tallinn)

Keskrajoon oli Tallinna linnarajoon, mis eksisteeris aastatel 1945–1974.
Keskrajooni koosseisu kuulusid suurem osa Kesklinna linnaosast, Tondi, Lilleküla, Nõmme ja Mustamäe.
Kesklinna rajoon moodustati 18. mail 1945 Eesti NSV Ülemnõukogu Presiidiumi seadlusega Tallinna linna rajoneerimise kohta ning oli sel ajal üks neljast Tallinna linnarajoonist koos Nõmme rajooni, Kopli rajooni ja Mererajooniga.
18. mail 1945 moodustati Kesklinna rajoon, mis 8. juunil 1961 nimetati ümber Keskrajooniks. 
Territoorium.
Kesklinna rajooni kuulus linna lõunapoolne osa koos kesklinnaga, mille piirideks on Paldiski maantee alates Mustjõelt, Toompuiestee ja Rannamäe tee Suurtüki tänavani, raudtee maa-ala ja Rannamäe vaheline piir ja selle pikendus Põhja puiesteeni, Põhja puiestee, Mere puiestee, Viru väljak, Tartu maantee linna administratiivpiirini, linna administratiivpiir kuni Ülemiste järve taguse endise linna ja Harjumaa vahelise administratiivpiirini, nimetatud piir kuni Tallinna ja Nõmme linnaosa vahepiirini, Tallinna ja Nõmme linnaosa vahepiir ja linna administratiivpiir kuni Paldiski maanteeni.
3. jaanuaril 1974 moodustati Keskrajooni põhiosast Lenini rajoon, millest eraldati Oktoobri rajoon.
1970. aasta rahvaloenduse andmetel elas Keskrajoonis 175 650 elanikku. Neist oli eestlasi 109 618 (62,41%), venelasi 51 834 (29,51%), ukrainlasi 5084 (2,89%), valgevenelasi 2811 (1,60%), juute 1779 (1,01%) ja soomlasi 1639 (0,93%).
Keskrajooni piirkond oli jaotatud 1971. aastast valimisringkondadeks:
3. jaanuaril 1974 moodustati Keskrajooni põhiosast Lenini rajoon, millest eraldati Oktoobri rajoon.
Vasile Tiță

Vasile Tiță (14. veebruar 1928 Bukarest – 24. juuni 2013) oli Rumeenia poksija.
Tiță oli 1950. aastatel kokku viiekordne Rumeenia meister I keskkaalus (kuni 71 kg) ja II keskkaalus (kuni 75 kg). 
Tiță sai II keskkaalus (kuni 75 kg) 1952. aasta Helsingi olümpiamängude poksivõistlustel hõbemedali, kaotades finaalis kuldmedali- ja olümpiavõitjale Floyd Pattersonile (USA). Tema ja Gheorghe Fiat olid esimesed Rumeenia poksijad, kes on võitnud olümpiamedali.
Tiță osales II keskkaalus (kuni 75 kg) 10. Euroopa meistrivõistlustel (Varssavi, 1953), kuid kaotas 1. ringis hilisemale kuldmedalivõitjale ja Euroopa meistrile Dietrich Wemhönerile (Lääne-Saksamaa) ja jäi edasisest medaliheitlusest välja ning 11. Euroopa meistrivõistlustel (Lääne-Berliin, 1955), kuid kaotas veerandfinaalis hilisemale pronksmedalivõitjale Bedřich Koutný'le (Tšehhoslovakkia) ja jäi edasisest medaliheitlusest välja. Ta osales I keskkaalus (kuni 71 kg) 12. Euroopa meistrivõistlustel (Praha, 1957), kuid kaotas 1. ringis oma kohtumise ja jäi edasisest medaliheitlusest välja.
Harilik sirel

Harilik sirel ("Syringa vulgaris") on õlipuuliste sugukonda sireli perekonda kuuluv heitlehine põõsas.
Nimi.
Sireli nimetus arvatakse tulenevat kreekakeelsest sõnast syrinx, mis tähendab seest õõnsat toru ja viitab sireli õõnsatele okstele.
Levila ja kasvukoht.
Looduslik levila on Balkanil ja Lõuna-Karpaatides. Eestis kasvatatakse kultuurtaimena. Kasvab ka poolvarjus ja kuivemal mullal.
Kirjeldus.
Sirel on 2–5 (7) m kõrgune püstine põõsas või madal puu. Koor on hallikaspruun, rõmeline. Noores võrsed rohekashallid või hallikaspruunid. Võrse lõpeb kahe külgpungaga. Vastakud lehed on nahkjad, terveservalised, südaja lehelabaalusega. Varisevad sageli rohelisena. 
Õied moodustuvad eelmise aasta võrsetel. Lõhnavad väikesed õied paiknevad suurtes, enamasti kahekaupa asuvates, tihedates kuni 20 cm pikkustes püramiidjates pööristes. Õied on värvuselt lillad, sinised, violetjad või valged. Õitseb mai–juunis. Vili on kahepesaline kupar, mis avaneb kaheks pooleks, mõlemas pooles kaks tiivaga seemet. Viljad valmivad augustis–septembris. 
Kasutamine.
Ennekõike kasutatakse ilutaimena hekkide rajamisel. Rahvameditsiinis kasutatakse värskeid sirelilehti mädaste haavade tohterdamiseks, lehetõmmis sobib haava pesemiseks. Sirelist tehtud preparaatidel on palavikku alandav, higile ajav ja põletikuvastane toime. 
Sireli puit on kõva, tihke, raske ja kergesti poleeritav. Kasutatakse jalutuskeppide, rehapulkade jms tegemisel. Sireli puidust saab valmistada häid piipusid .
Köhler

Köhler on Saksamaa päritolu Liivimaa ja Rootsi aadlisuguvõsa (parunid). 
Ajalugu.
Suguvõsa esindaja Johannes Koler (Johan Colerius) tuli Saksamaalt Halberstadtist Riiga, kus 1555 oli Riia toomkapiitli sekretär. 1569. aastal sai ta koos vennaga, Saksa-Rooma keisrilt Maximilian II-lt Saksa-Rooma riigi aadlitiitli. 
Suguvõsa aadeldati Rootsis 1716. aastal ja introdutseeriti 1720. aastal vabahärrasuguvõsana Rootsi rüütelkonda nr 167 all ning kanti ka 1752. aastal Eestimaa rüütelkonna aadlimatriklisse. 1776. aastal introdutseeriti suguvõsa Rootsi rüütelkonda nr 2085 all.
Fölkersahm

Fölkersahm (saksakeelses kirjanduses ka "Fölckersahm, Foelckersahm, Fölkersam, Foelkersam, Fölckersam, Foelckersahm, Fölkersamb, Völckersahm, Voelckersahm, Völckersam, Voelckersam, Völkersahm, Völkersam", venekeelses kirjanduses Фелькерзам) on alamsaksi päritolu vana aadlisuguvõsa.
Stryk

Stryk, varem Vogt von Elspe (vene keeles "Штрюк", ka "Штрик") on Vestfaalist pärit baltisaksa vana aadlisuguvõsa.
Roostepruun sõrmkübar

Roostepruun sõrmkübar ("Digitalis ferruginea") on teeleheliste sugukonda sõrmkübara perekonda kuuluv mitmeaastane rohttaim.
Roostepruun sõrmkübar on üks pikaealisemaid sõrmkübarate seas, kasvades optimaalsetes tingimustes viis ja rohkemgi aastat.
Poolvarjulises, parasniiskel ja toitainerikkal pinnasel kasvavad taimed kuni 120 cm kõrguseks ning õitsevad juunist juuli lõpuni pikkade kollakaspruunide õisikutega. 
Õisikuvarred on sitked ega murdu tuule käes. Roostepruuni sõrmkübarat kasvatatakse Eestis ilutaimena.
Kollane sõrmkübar

Kollane sõrmkübar ("Digitalis lutea") on teeleheliste sugukonda sõrmkübara perekonda kuuluv mitmeaastane rohttaim.
Kollase sõrmkübara kõrguseks võib olla 50–100 cm. Läikivatest pikliksüstjatest lehtedest koosneva kodarikuga ja juunis-juulis väikeste, 2–3 cm pikkuste torujas-kellukjate kahvatukollaste õitega tihedas paljuõielises õisikus.
Kasvuks vajab varjulist, parasniisket neutraalset kuni lubjarikast mulda. Annab isekülvi kuid muutu umbrohuks nagu kaheaastane verev sõrmkübar.
Pajulehine sõrmkübar

Pajulehine sõrmkübar ("Digitalis obscura") on teeleheliste sugukonda sõrmkübara perekonda kuuluv mitmeaastane rohttaim.
Hispaaniast pärinev püsik peenikeste läikivate lehtedega. Õied kollakasoranžid punakate märgistega. Kasvab hästi huumusrikkal, vett läbilaskval kasvukohal. Kõrgus 50 cm..
Rabivere mõis

Rabivere mõis (saksa keeles "Rabbifer") oli mõis Hageri kihelkonnas Harjumaal. Tänapäeval jääb kunagine mõisasüda Raplamaa Kohila valla territooriumile.
Kirjalikes allikates on mõisat esmamainitud 1417. aastal. Ühekorruseline poolkelpkatusega härrastemaja on ehitatud tõenäoliselt 18.–19. sajandi vahetuse perioodil. Enamik mõisa abihooneid on varemetes või hävinenud.
Kangruselja mõis

Kangrusselja mõis (saksa keeles "Kangern") on rüütlimõis Saare maakonnas Saaremaa vallas Kangrusselja külas.
Mõisa ajalugu.
Kangruselja mõis oli 15. sajandi keskel Hans Blise valduses. 1479. aastal läänistas piiskop Peetrus mõisa koos muude maade ja ühe veskikohaga Jürgen Wedbergile. 1551. aastal kinnistas piiskop Johannes Münchhausen selle läänistuse Johannes Wedbergile, kes mõned aastad hiljem kaugemal asuvate maade vahetusega omandas veel kolm talu Kangusselja külast. 1560. aastal kinnistas hertsog Magnus kõik need maad talle, lisades veel maid Sõrvest. 1678. aastal omandas mõisa Andreas Redken, kelle Karl XI samal aastal aadlistas von Redkenhofi nime all. 1710. aastal suri mõisa omanik Heinrich von Redkenhof katku, millega kustus perekonna meesliin ja lõppes see värske aadlisuguvõsa. 1762. aastani oli mõisaomanik Reinhold Gustav von Nolcken. 1762. aastast kuulus mõis Christopher Reinhold von Nolckenile, hiljem Johann Christoph von Nolckenile. 26.06.1806 Johann von Nolcken pantis Kangruselja mõisa kümneks aastaks Reinhold von Ekesparrele. 03.05.1818 Kangruselja mõis kinnistati Reinhold von Ekesparre pärijate nimele ostuõiguse alusel. Oskar Arkadius Otto von Ekesparre (sündis 2. august 1839 Kangruselja mõisas, Püha kihelkonnas ja suri 27. detsember 1925 Kuressaares) oli eelviimane Saaremaa maamarssal aastail 1876–1906 ja Saaremaa Üldkasuliku Ühingu president 1920. aastat kuni surmani.
Mõisas on tegutsenud šveitslase Emil Springi eestvedamisel juustuvabrik. Tema juustu kvaliteedist annab tunnistust IV Baltimaade põllumajandusnäitusel 1899. aastal Riias autasuks saadud pronksmedal.
Eesti Vabariigi ajal, 1923. aastal nimetati Kuressaare metskond ümber Kangruselja metskonnaks ning mõisahoone sai metskonnahooneks. Metskond likvideeriti ning liideti teiste metskondadega 1997. aastal.
Arhitektuur.
Peahoone.
Ühekorruseline keskmise suurusega puithoone, esiküljel mansardkorrusega. Väljaehitus ja klaasitud rõdu peaukse ees. Eterniitkattega viilkatus, suured kahe poolega 6 ruuduga aknad.
Peahoone oli kasutusel Kangrusselja metskonna administratiivhoonena ja elamuna. 1929. aastal mõisa peahoone lammutati ja ehitati ümber metsaülema elumajaks. Praegu on maja eravalduses.
Tall.
Ainus säilinud majandushoone. Paekivist müürid, kõrge eterniitkattega viilkatus. Algselt olnud karjakastelli tüüpi hoone, millest säilinud üks tiib, ei ole dateeritav.
Park.
Võrdlemisi suur ja tiheda puistuga vabakujulise planeeringuga park. Peahoone esise ringteesisene väljak on samuti haljastatud. Kodumaiste puude (saar, vaher, tamm) kõrval kasutatud ka lehist. Algsest planeeringust on säilinud vähe.
Alfred Asikainen

Alfred Johan "Alpo" Asikainen (11. veebruar 1888 Viiburi – 7. jaanuar 1942 Helsingi) oli soome maadleja, kes sai 1912. aasta suveolümpiamängudel Kreeka-Rooma maadluses pronksmedali.
Stockholmi suveolümpiamängudel kaotas ta maadlusmatši eestlase (kes esindas Venemaad) Martin Kleiniga. Matš kestis 11 tundi 40 minutit, mis läks Guinnessi rekordite raamatusse pikima maadlusmatšina.
Isiklikku.
Tema poeg Toivo Asikainen oli soome jalgpallur.
Ilja Antonov

Ilja Antonov (sündinud 5. detsembril 1992 Tallinnas) on Eesti jalgpallur (poolkaitsja). Ta mängib Eesti Meistriliiga klubis Tallinna FCI Levadia.
Klubikarjäär.
Puuma.
Antonov alustas jalgpalli mängimist Puumas. Ta mängis enne oma 2010. aasta Puuma debüüti 2008. aastal Ararat ja 2009–2010 Esiliiga klubis Kiviõli Tamme Auto.
Levadia.
2012 liitus Antonov Meistriliiga klubiga Levadia Oma esimesel hooajal Levadias lõi Antonov kolm väravat 33 mänguga ja Levadia lõpetas hooaja teise kohaga.
SV Horn.
Jaanuaris 2017 liitus Antonov Austria esiliiga klubiga SV Horn.
Velenje Rudar.
14. juulil 2017 liitus Antonov Sloveenia PrvaLiga klubiga Velenje Rudar.
Koondisekarjäär.
A-koondise debüüdi tegi Antonov 8. novembril 2012 sõprusmängus Omaani vastu. Samas mängus tegid oma debüüdi veel Ken Kallaste, Karl Mööl, Andre Frolov ja Stanislav Prins. 
Esimese värava lõi ta koondises 17. novembril 2015 sõprusmängus Saint Kittsi ja Nevisega.
Karjääri statistika.
Klubi.
"Uuendatud seisuga 22. november 2017"
Koondis.
"Uuendatud seisuga 9. juuni 2018"
Igor Subbotin

Igor Subbotin (sündinud 26. juunil 1990 Tallinnas) on Eesti jalgpallur (poolkaitsja). Ta mängib Eesti meistriliiga klubis Nõmme Kalju FC.
Koondisekarjäär.
A-koondise debüüdi tegi Subbotin 31. mail 2014 Balti turniiri 3. koha mängus Soome vastu.
Karjääri statistika.
Klubi.
"Uuendatud seisuga 22. november 2017"
Koondis.
"Uuendatud seisuga 22. november 2017"
Andero Pebre

Andero Pebre (sündinud 7. augustil 1991) on endine Eesti jalgpallur (poolkaitsja).
Ta on tähelepanu pälvinud vaktsiinivastasuse ja muude vandenõuteooriatega.
Marek Kaljumäe

Marek Kaljumäe (sündinud 18. veebruaril 1991 Tallinnas) on Eesti jalgpallur (poolkaitsja). Ta mängib Eesti Meistriliiga klubis JK Tallinna Kalev.
Klubikarjäär.
Eesti.
1. juuli 2011 pärast AZ Alkmaari lepingu aegumist sõlmis ta kahe-aastase lepingu Eesti kõrgliiga klubiga Tallinna FC Levadia.
Jaanuaris 2015 liitus Kaljumäe JK Narva Transiga.
Märtsis 2016 taasliitus Kaljumäe Levadiaga.
Soome.
Jaanuaris 2017 sõlmis Kaljumäe ühe-aastase lepingu soome Veikkausliiga klubiga PS Kemi.
Koondisekarjäär.
A-koondise debüüdi tegi Kaljumäe 19. novembril 2017 sõpruskohtumises Fidži vastu. Samas mängus tegid oma debüüdi veel Deniss Tjapkin, Mark Oliver Roosnupp, Sören Kaldma ja Joseph Saliste.
Karjääri statistika.
Klubi.
"Uuendatud seisuga 4. november 2017"
 
Koondis.
"Uuendatud seisuga 9. juuni 2018"
Stefan Järv

Stefan Järv (sündinud 7. juulil 1991) on Eesti jalgpallur (ründaja). 
Ta mängib Eesti klubis Tallinna FC Levadia.
Taavi Laurits

Taavi Laurits (sündinud 23. jaanuaril 1990) on Eesti jalgpallur (ründaja). 
Ta mängib Eesti klubis Tallinna FC Levadia.
Trevor Elhi

Trevor Elhi (sündinud 11. aprillil 1993 Tallinnas) on Eesti jalgpallur (kaitsja). Ta mängib Eesti Meistriliiga klubis Tallinna FCI Levadia.
Koondisekarjäär.
A-koondise debüüdi tegi Elhi 22. novembril 2016 sõpruskohtumises Antigua ja Barbuda vastu. Samas mängus tegi oma debüüdi veel Martin Miller.
Karjääri statistika.
Klubi.
"Uuendatud seisuga 19. november 2017"
Koondis.
"Uuendatud seisuga 30. mai 2018"
Sotsiaalgeograafia

Sotsiaalgeograafia on inimgeograafia haru, mis uurib inimeste elu korraldamise vorme ning ruumilisi protsesse eelkõige töö-, olme- ja puhkuse tingimuste seisukohast.
Sotsiaalgeograafia on seotud sotsioloogia, demograafia ja majandusteadusega.
Hiid

Hiid (ka hiiglane, vägimees, vägilane, gigant) on paljude rahvaste mütoloogiast tuntud inimesekujuline, kuid inimesest oluliselt suurem mütoloogiline olend, kes on üleinimliku jõuga, sageli äkilise loomuga ja inimvaenulik ning enamasti mitte väga intelligentne. Ehkki esineb ka hiidloomi, ei nimetata neid tavaliselt hiiglasteks.
Hiiud on levinud paljude rahvaste mütoloogias. Piiblimütoloogiasse kuuluvad hiiud Koljat (Goliath), Gog ja Magog, samuti hiidude hõim, keda nimetati Nephilim. Kreeka mütoloogias siginesid hiiud maast, millele langes Uranose veri. Skandinaavia mütoloogias nimetati külmahiide jöötuniteks, "Nooremas Eddas" on lähemalt kirjeldatud nende kodumaailmas Jötunheimis asuva kindluse Utgardri valitsejat hiid Utgardri-Lokit; inimeste maailm loodi maailmahiiu Üümiri (Ymir) kehast. Inglise muinasjuttudest on populaarsed hiiulood "Jack ja oavars" ning "Hiiglasetapja Jack", samuti tegutseb hiid Charles Perrault' muinasloos "Saabastega kass".
Ka Eestis on arvukalt hiiulegende. Eesti hiidude seast on tuntuim Eesti rahvuskangelane Kalevipoeg, Saaremaalt on tuntud Suur Tõll ja Hiiumaalt Leiger. Paljudes legendides kuulub hiidude hulka ka Vanapagan.
Hiide on kasutatud ka uuemas mütoloogias ja kunstis, kus nad on sageli inimsõbralikumad ja taiplikumad kui pärimuslikes muistendites. Hiiglasi kujutas raamatus "Gulliveri reisid" iiri kirjanik Jonathan Swift, populaarne on briti kirjaniku Roald Dahli lasteraamat "Suur sõbralik hiiglane".
Eestis ja Soomes tekitas ägedaid vaidlusi meelelahutussaate "Tujurikkuja" sketš Hiid-Ansipist ja Hiid-Halonenist 2011.–12. aasta vahetusel. Arvukalt on töödeldud ja parodeeritud Kalevipoja legende, vähem Suurt Tõllu.
Kvalitatiivne tunnus

Kvalitatiivne tunnus ehk mittearvuline tunnus on tunnus, mille väärtusi ei saa väljendada otseselt arvudena. Kvalitatiivsele tunnusele vastandub kvantitatiivne tunnus.
Kvalitatiivne tunnus on nt inimeste juuste värvus.
Kvantitatiivne tunnus

Kvantitatiivne tunnus ehk arvuline tunnus ehk arvtunnus on tunnus, mille väärtused avalduvad otseselt arvudena. Kvantitatiivse tunnuse vastand on kvalitatiivne tunnus.
Kvantitatiivne tunnus on näiteks inimeste hammaste arv.
Thengiz Abuladze

Thengiz Abuladze (gruusia keeles თენგიზ აბულაძე, gruusia omaladina transkriptsioonis Tengiz Abuladze; 31. jaanuar 1924 Khuthaisi – 6. märts 1994 Thbilisi) oli gruusia filmirežissöör ja stsenarist.
Pärast õpinguid raudteetehnikumis õppis Abuladze aastatel 1943–1946 Thbilisi Šotha Rusthaveli nimelises Teatriinstituudis lavastamist. aastal. 1953. aastal lõpetas ta kineastina Moskvas Üleliidulise Riikliku Kinematograafia Instituudi (VGIK). Ta asus tööle Gruusia NSV filmistuudiosse (venepäraselt Gruzija-film).
1978. aastal sattus ta Jerevanist "Soovide puu" linastuselt tulles liiklusõnnetusse, milles sai raskelt vigastada (tema autojuht hukkus). Samal aastal astus ta NLKP liikmeks.
Abuladze tuntuim film on "Patukahetsus" (1984).
Stalker (auhind)

Stalker on Eesti Ulmeühingu aastaauhind, mis on saanud nime Andrei Tarkovski kultusfilmi "Stalker" järgi.
Auhinda antakse välja alates aastast 1998 üks kord aastas lugejahääletuse tulemuste põhjal ulmežanri kuuluva kirjandusteose eest. Auhinda antakse välja eraldi algupärastele ja tõlketeostele ning romaanidele ja juttudele.
Eesti autoreist on auhinna enim kordi võitnud Indrek Hargla, samas arvestuses on teisel kohal Veiko Belials, ja kolmandal Maniakkide Tänav (viimase kahe autori mitmed võidutööd on kirjutatud koos Joel Jansiga).
Välisautoreist on auhinna enim kordi võitnud George R. R. Martin.
Trossmann

Trossmann on eesti perekonnanimi.
Perekonnanime Trossmann (Trossman) on pandud Imastu mõisas Kadrina kihelkonnas Virumaal. Nimede eestistamisel määrati Trossmannni-nimelistele isikutele uueks perekonnanimeks Palusalu, Tamme ja Vaba.
2017. aasta 1. jaanuari seisuga on perekonnanimi Trossmann Eestis 14 mehel ja 8 naisel.
Mihhail Artsõbašev

Mihhail Artsõbašev (vene keeles Михаи́л Петро́вич Арцыба́шев; 5. november (vkj 24. oktoober) 1878 Harkovi kubermang – 3. märts 1927 Varssavi) oli vene prosaist, näitekirjanik ja publitsist.
1923. aastast elas ta Poolas.
Nancy Huston

Nancy Louise Huston (sündinud 16. septembril 1953 Calgarys) on Prantsusmaal elav prantsuse keeles kirjutav Kanada kirjanik (kes ise tõlgib oma raamatud inglise keelde), esseist ja tõlkija.
Ta on sündinud 1953. aastal Calgarys. 1968. aastal kolis pere Ameerika Ühendriikidesse (elas seal New Hampshire'i osariigis Hillsborough' maakonnas Wiltonis). 
1973. aastal kolis ta Pariisi, kus õppis École des hautes études en sciences socialesis, tema juhendaja oli Roland Barthes. 
Looming.
Eesti keeles on ilmunud katkend romaanist "Maalihked" (Vikerkaar 7–8, 2007), romaan "Murrangujooned" (Loomingu Raamatukogu 24–27, 2012, prantsuse keelest tõlkinud Triinu Tamm) romaan "Loomispäevik" (Loomingu Raamatukogu 21–24, 2016, prantsuse keelest tõlkinud Leena Tomasberg, toimetanud ja järelsõna kirjutanud Triinu Tamm) ja romaan "Ingli Märk "(tlk Triinu Tamm, 202).
Ta on tõlkinud prantsuse keelde Rootsi kirjanike (nt Göran Tunström) teoseid ja inglise keelde prantsuse kirjandust (nt Henry Bauchau). Ta on tegutsenud esseistina.
Isiklikku.
Ta on olnud abielus kirjandus- ja kultuuriteoreetiku Tzvetan Todoroviga, neil on kaks last.
Ion Monea

Ion Monea (30. november 1940 Tohanu Vechi, Brașovi maakond – 1. märts 2011 Bukarest) oli Rumeenia poksija.
Monea oli kokku üheteistkordne Rumeenia meister - II keskkaalus (kuni 75 kg) aastatel 1960-1964 ja poolraskekaalus (kuni 81 kg) aastatel 1965-1970. 
Monea sai II keskkaalus (kuni 75 kg) 1960. aasta Rooma olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Edward Crookile (USA) ning jäi edasisest medaliheitlusest välja. Ta osales 1964. aasta Tōkyō olümpiamängude poksivõistlustel, kuid kaotas veerandfinaalis hilisemale hõbemedalivõitjale Emil Schulzile (SÜV) ja jäi edasisest medaliheitlusest välja. Ta sai poolraskekaalus (kuni 81 kg) 1968. aasta México olümpiamängude poksivõistlustel hõbemedali, sest vigastas poolfinaalis oma nina ja loovutas finaalvõistluse Dan Paźniakile (NSV Liit), kes võitis kuldmedali ja tuli olümpiavõitjaks.
Monea osales II keskkaalus (kuni 75 kg) 14. Euroopa meistrivõistlustel (Belgrad, 1961), kuid kaotas veerandfinaalis hilisemale hõbemedalivõitjale Jevgeni Feofanovile (NSV Liit) ja jäi edasisest medaliheitlusest välja ning sai 15. Euroopa meistrivõistlustel (Moskva, 1963) hõbemedali, kaotades finaalis kuldmedalivõitjale ja Euroopa meistrile Valeri Popentšenkole (NSV Liit). Ta sai poolraskekaalus (kuni 81 kg) 17. Euroopa meistrivõistlustel (Rooma, 1967) pronksmedali, kaotades poolfinaalis hilisemale kuldmedalivõitjale ja Euroopa meistrile Dan Paźniakile (NSV Liit)ja jäi edasisest medaliheitlusest välja ning 18. Euroopa meistrivõistlustel (Bukarest, 1969) hõbemedali, kaotades finaalis jällegi kuldmedalivõitjale ja Euroopa meistrile Dan Paźniakile (NSV Liit).
Taevameridiaan

Taevameridiaan on taevapooluseid ja seniite läbiv taevasfääri suurringjoon. 
Vaatluskohta ja selle taevameridiaani läbivat tasandit nimetatakse meridiaanitasandiks. Meridiaanitasandi suhtes määratakse ilmakaared.
Boccia

Boccia on Itaaliast pärit petangisarnane pallimäng. 
Nimetus "boccia" tuleb ladinakeelsest sõnast "bottia" (boss). 
Sel spordialal võistlevad füüsilise puude tõttu ratastoolis inimesed rahvusvahelisel tasemel. Algul töötati see mäng välja inimestele, kes kannatavad laste tserebraalparalüüsi all, kuid nüüd mängivad seda kõik, kel on probleeme motoorikaga. 1984. aastast on see paraolümpiamängude spordialade hulgas. 
Välisväljakul kasutatakse plastpalle, siseväljakutel nahk- või pehmeid plastpalle. "Boccia"'t mängitakse nii võistkondliku kui ka individuaalmänguna. Võistkonnas on kolm mängijat. Mängu ideeks on saada oma pallid vastaste pallidega võrreldes märkpallile lähemale.
Taevapoolus

Taevapoolus ehk taevanaba on taevasfääri punkt, mis ei osale näivas ööpäevases liikumises. 
Taevasfääril on kaks diametraalselt asuvat poolust: põhja- ja lõunapoolus (analoogsed Maa poolustele), nad on defineeritud kui Maa pöörlemistelje pikenduste lõikepunktid lõpmatult kaugel asuva taevasfääriga.
Taevapooluste asukoht muutub aeglaselt eeskätt Maa telje pretsessiooni tõttu, perioodiga umbes 26 000 aastat. Pooluste asukohad joonistavad selle aja jooksul taevasfääril ringjooned, mille raadiused on 23,5 kaarekraadi. 
Taeva põhjapooluse läheduses asub hele täht Põhjanael, põhjapoolus on praegu Väikese Karu ehk Väikese Vankri tähtkujus. Taeva lõunapoolus asub Oktandi tähtkujus ja selle läheduses ei ole heledaid tähti.
Horisondilised koordinaadid

Horisondilised koordinaadid on taevasfääri sfäärkoordinaadid, mille alus on matemaatilise horisondi tasand. 
Üks horisondilistest koordinaatidest on kõrgus või seniitkaugus, teine asimuut.
Ekvaatorilised koordinaadid

Ekvaatorilised koordinaadid on taevasfääri sfäärkoordinaadid, mille põhitasandiks on taevaekvaatori tasand. 
Üks ekvaatorilisi koordinaate on otsetõus ja teine on kääne ehk deklinatsioon; neid kahte määratlevad käändering ja taevaparalleelid.
Märgukiri

Märgukiri on isiku pöördumine, millega isik teeb adressaadile ettepanekuid asutuse või organi töö korraldamiseks või valdkonna arengu kujundamiseks ning annab adressaadile teavet.
Taevaekvaator

Taevaekvaator on taevasfääri suurringjoon, mille tasand on risti maailmateljega. 
Taevaekvaator on ekvaatoriliste koordinaatide põhitasand.
Talkeetna

Talkeetna on küla USA-s Alaska osariigi lõunaosas Matanuska-Susitna maakonnas. Asub Chulitna, Susitna ja Talkeetna jõe ühinemiskoha juures Denali mäe lähedal, 185 km Anchorage'ist põhjas.
2010. aasta rahvaloenduse andmetel elas Talkeetnas 876 inimest. 2000. aastal oli 88% elanikest valge rassi esindajad.
Asula rajati 1919. aastal, mil raudtee-ettevõte mõõtis seal välja ja pani müüki 80 krunti. Talkeetna keskus, kus mitmed hooned pärinevad 19. sajandi algusest, on USA riiklik ajalooline paik. 
2 km kaugusel kesklinnast asub lennuväli.
Talkeetna aulinnapea oli 1997–2017 kass Stubbs.
Kätlin Vainola

Kätlin Vainola (sündinud 30. septembril 1978) on eesti lastekirjanik.
Haridus.
Ta on lõpetanud 2002. aastal Tallinna Pedagoogikaülikooli eesti filoloogia erialal.
Looming.
Lasteraamatud.
Ta on kasutanud ka kirjanikunime Marie Myrk ja kirjutanud laulusõnu ansamblitele Vennaskond, Sõpruse Puiestee (Eleegia, Kaks meest). Ta kuulus kirjandusrühmitusse TNT.
Isiklikku.
Ta on abielus laulja Allan Vainolaga. Neil on kaks poega.
Hagi

Hagi ehk hagiavaldus on isiku pöördumine tsiviilkohtu poole kohtumenetluse alustamiseks. Halduskohtumenetluses on hagi analoogiks kaebus.
Kohustuslikud rekvisiidid ja osad.
Seadus sätestab hagiavaldusele järgmised kohustuslikud osad: 
Menetlusosalised.
Menetlusosalisteks on pooled ja kolmas isik.
Pooled.
Tsiviilkohtumenetluse pooled on hageja ja kostja.
Shinji Kagawa

Shinji Kagawa (jaapani keeles 香川真司 "Kagawa Shinji"; sündinud 17. märtsil 1989 Kōbes) on Jaapani jalgpallur. Kagawa mängib poolkaitsjana Belgia kõrgliiga klubis Sint-Truidense.
Shinji Kagawa alustas karjääri Jaapani klubis Cerezo Osaka. Aastal 2010 Dortmundi Borussia ostis mängijat 350 000 euro eest. Mängides Saksamaa klubis hooaegadel 2010–2011 ja 2011–2012 tuli Kagawa kahekordseks Bundesliga võitjaks.
Aastatel 2012–2014 mängis Kagawa Premier League'i klubis Manchester United.
31. augustil 2014 Kagawa naasis Dortmundi.
2012. aastal valiti ta Jaapani parimaks rahvusvaheliseks jalgpalluriks.
Koondisekarjäär.
Debüüdi Jaapani rahvuskoondises tegi Shinji Kagawa 24. mail 2008. Esimese värava lõi ta rahvuskoondises 9. oktoobril 2008 sõprusmängus Araabia Ühendemiraatide vastu.
2018. aasta maailmameistrivõistluste esimeses alagrupimängus 19. juunil lõi ta penaltist värava Colombia vastu.
Ta kuulus Jaapani koondisse ka 2011. ja 2015. aasta Aasia meistrivõistlustel, 2013. aasta konföderatsioonide karikavõistlustel ning 2014. aasta maailmameistrivõistlustel. 2011. aasta tuli ta koondisega Aasia meistriks.
2008. aasta suveolümpiamängude jalgpalliturniiril kuulus ta Jaapani olümpiakoondisse.
Pimen Sofronov

Pimen Maksimovitš Sofronov (9. september 1898 Tiheda – 16. mai 1973 Melville, Suffolki maakond, New Yorgi osariik) oli Peipsi-äärsest vene vanausuliste kogukonnast pärit ikoonimaalija.
12-aastaselt asus ta õppima tuntud ikoonimaalija Gavriil Frolovi juurde Raja külla ning tegutses tema käe all 17 aastat. Pärast seda töötas ta aastast 1928 kolm aastat Riias, seejärel Pariisis ja Belgias ning korraldas ikoonimaali kursusi Prahas. Jugoslaavia kuninga Aleksandar I kutsel töötas ta aastatel 1933–1939 Rakovitsa kloostris ja Belgradis. 1939. aastal sai ta kutse Vatikani, kus maalis kirikuinterjööri ülemaailmse kristliku kunsti näituse jaoks. 
Aastast 1947 elas ta Ameerika Ühendriikides Melville'is ning tegutses mitme Ameerika Ühendriikide linna (Brooklyni, Syracuse'i, New Yorgi) õigeusu kirikutes.
On maalinud ikoone ja ikonostaase ning õpetanud ikoonimaalimiskunsti.
Kaebus

Kaebus halduskohtumenetluses (haldusasjas) on isiku pöördumine halduskohtu poole kohtumenetluse alustamiseks. Tsiviilkohtumenetluses on kaebuse analoogiks hagi.
Menetlusosalised.
Menetlusosalised on
Pooled.
Halduskohtumenetluses on poolteks kaebaja ja vastustaja.
Alaliigid.
Kaebuse mõiste on muutuv ning täienev vastavalt kohtule (kohtuasja etapile), kuhu kaebus esitatakse. Nimekiri ei pruugi olla lõplik.
Halduskohtule esitatavad kaebused:
Kaebuses võib soovi korral esitada mitu omavahel seotud nõuet (liitkaebus).
Ringkonnakohtule esitatavad kaebused:
Riigikohtule esitatavad kaebused:
Aposterioorne tõenäosus

Aposterioorne tõenäosus on Bayesi statistikas sündmuse A tõenäosus pärast katse sooritamist, kui on teada, et selle katse tulemusena toimus teatav teine sündmus B. 
Aposterioorset tõenäosust tähistatakse nii: formula_1
Lõpe-Kaimri tankitõrjeliin

Lõpe (Lõu)-Kaimri tankitõrjeliin oli Nõukogude vägede kolmas kaitseliin Sõrve kaitsel 1941 ja Saksa vägede kaitseliin 1944. Saaremaa Sõrve poolsaare üks kitsamaid kohti oli sobiv kaitsepositsioonide rajamise koht. Kaitseliini ehitusel kasutati ka kohalike tööjõudu. 
1941. aasta Nõukogude kaitseliinina.
1941. aasta oktoobris toimusid kaitseliinil ägedad lahingud. Nõukogude väed püstitasid kohalike elanike (sunnitud) abiga kaitseliinile kaks rida betoonist tankitõrjepüramiide, millest paljud on tänaseni säilinud. Kahe ööpäeva jooksul sooritasid Punaarmee väeosad kümneid vasturünnakuid, mida toetas 315. rannakaitsepatarei tuli. Õlg-õla kõrval võitlesid 3. üksik-laskurbrigaadi võitlejad, Balti laevastiku madrused ja kohalikud hävituspataljonlased, kohalikest värvatutest moodustatud merejalaväe- ja sapööriüksused. 2. oktoobril andis sõjanõukogu loa evakueerimiseks.
1944. aasta Saksa kaitseliinina.
1944. aastal kindlustasid sellele kaitseliinil (saksa "Leo-Riegel") end Saksa väed. 20. oktoobril jõudsid Nõukogude 131. diviisi polgud Lõpe-Kaimri kaitseliini ette. Samal päeval andis 8. laskurkorpuse komandör kindralleitnant Lembit Pärn juhtimise üle 109. laskurkorpuse juhile kindralleitnant J. Alfjorovile. 249. ja 131. diviisidele lisaks saadeti rindele kindral N. Tšurkini 109. laskurdiviis ja kindral J. Romantsovi 64. kaardiväe laskurdiviis, samuti ka uusi suurtükiväeosi. Oktoobri viimasel nädalal tehtud katsed saksa positsioonidest läbi murda vilja ei kandnud. Seetõttu otsustati pealetungid ajutiseks peatada, et koondada rindelõiku maksimaalselt palju tulejõudu. Ainuüksi suurtükke ja miinipildujaid koondati 900–1250 iga läbimurdekilomeetri kohta.
18. novembril kell 11.45 algas Punaarmee vägede üldpealetung ja kella 15-ks oli kaitseliin läbi murtud. Lõupõllu-Kargi suunas arendasid edu 249. Eesti laskurdiviisi võitlejad polkovnik August Feldmani juhtimisel. Saksa vägesid toetasid lahingus ka Saksa Kriegsmarine sõjalaevad eesotsas raskeristleja Prinz Eugeniga. Neile astusid vastu Punaarmee sõjalennukid.
Mälestusmärk.
1969. aastal avati Lõpel tankitõrjeliini merepoolses otsas tee ääres mälestusmärk, mis kujutab suurt betoonpüramiidi tahvliga, millel on kiri: "Lõpe-Kaimri tankitõrjeliin, ehitatud 1941. aastal".
Muinsuskaitseamet uurib tankitõrjeliini kaitse alla võtmise võimalusi.,
Tsitaat 2006. aasta ekspertiisist: "Tegemist on ühe omanäolisema II maailmasõja aegse kaitserajatisega Saaremaal. Kuna Sõrve poolsaar on tuntud just oma sõjaajaloo poolest, siis kuulub Lõpe–Kaimri tankitõrjeliin siinsete tähtsamate militaarturismi objektide hulka."
Alfonso García Robles

Alfonso García Robles (20. märts 1911 Zamora, Michoacáni osariik – 2. september 1991 México) oli Mehhiko diplomaat ja poliitik. 
Ta pälvis 1982. aastal Nobeli rahuauhinna, mida jagas rootsi diplomaadi Alva Myrdaliga. Auhind anti talle tunnustuseks pikaajalise ja tulemusliku tegevuse eest tuumadesarmeerimise edendamisel, eriti seoses Tlatelolco lepingu (1967) algatamise ja sõlmimisega, millega kehtestati Ladina-Ameerika ja Kariibi mere regioon tuumavabaks tsooniks.
Louisa Peat O'Neil

L. Peat O'Neil (kodanikunimega Louisa Peat O'Neil; sündinud 1949) on Ameerika Ühendriikide reisikirjanik ning USA riigidepartemangu e-diplomaatia teenistuse (Office of eDiplomacy) ametnik. O'Neil kirjutab artikleid USA välisteenistuse diplomaatiateemalises vikiprojektis Diplopedia ning teeb kaastööd ka mujal sotsiaalmeedias.
O'Neil on tuntud eelkõige reisiartiklite poolest, mis ilmusid aastatel 1986–2003 ajalehes The Washington Post, kuid tema esseid ja artikleid on avaldanud ka kümned muud ajalehed, ajakirjad ja veebiportaalid. Nende väljaannete seas on Travel + Leisure, Elle, Departures, Potomac Review, National Geographic News ja Toronto Star. Pikka aega on ta kirjutanud raamatukriitikat Bloomsbury Review's.
Ligi 20 aastat töötas O'Neil ajakirjanikuna Washington Postis, kirjutades reisimisest, muusikast, tervises, kogukonnaelust, usust ja tehnoloogiast.
Raag (perekonnanimi)

Raag on eesti perekonnanimi.
2022. aasta 1. jaanuari seisuga oli Eestis perekonnanimi Raag 322 inimesel: 186 mehel ja 264 naisel. Perekonnanimede levikult oli Raag meeste puhul 332. kohal ja naiste puhul 214. kohal. Nimi on levinuim Võru maakonnas, kus neid oli 10 000 elaniku kohta 21,79.
Victor Zilberman

Victor Zilberman (sündinud 20. septembril 1947 Bukarestis) on Rumeenia endine poksija, rahvuselt juut.
Zilberman sai I kergekeskkaalus (kuni 67 kg) 1976. aasta Montréali olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Jochen Bachfeldile (Ida-Saksamaa) ja jäädes edasisest medaliheitlusest välja. Ta osales I kergekeskkaalus (kuni 67 kg) 1968. aasta México olümpiamängude poksivõistlustel, kuid kaotas veerandfinaalis hilisemale hõbemedalivõitjale Joseph Bessalale (Kamerun) ja jäi edasisest medaliheitlusest välja ning 1972. aasta Müncheni olümpiamängude poksivõistlustel, kuid kaotas 1. ringis oma kohtumise ja jäi edasisest medaliheitlusest välja.
Zilberman sai I kergekeskkaalus (kuni 67 kg) hõbemedali 18. Euroopa meistrivõistlustel (Bukarest, 1969), kaotades finaalis kuldmedalivõitjale ja Euroopa meistrile Günther Meierile (Lääne-Saksamaa) ning 21. Euroopa meistrivõistlustel (Katowice, 1975), kaotades finaalis kuldmedalivõitjale ja Euroopa meistrile Kalevi Marjamaale (Soome). Ta osales I kergekeskkaalus (kuni 67 kg) 19. Euroopa meistrivõistlustel (Madrid, 1971), kuid kaotas veerandfinaalis hilisemale kuldmedalivõitjale ja Euroopa meistrile János Kajdile (Ungari) ja jäi edasisest medaliheitlusest välja.
Härjapea tänav

Härjapea tänav on tänav Tallinnas Põhja-Tallinna linnaosas Pelgulinna asumis. 
Tänav algab Heina tänavalt, ristub Rohu, Õle, Ristiku, Roo ja Preesi tänavaga ning Mullamaa tänavaga ja lõpeb Sõle tänaval. Härjapea tänav on ligikaudu 630 meetri pikkune.
Härjapea tänav sai nime 1881. aastal. Tänav rajati maa-ala tükeldamisel ning on saanud nime heinamaadel kasvava härjapea ehk ristiku järgi. Tänava saksakeelne nimi oli "Kleestrasse" ja venekeelne "Клеверная улица".
Härjapea 29 – 1950. aastatel asus hoones Tallinna Linna Kalinini rajooni Haigla.
VNV Nation

VNV Nation on 1990. asutatud Briti/Iiri elektroonilist muusikat viljelev ansambel. 
Ansambli moodustavad kaks meest: Ronan Harris ja Mark Jackson. "VNV" on lühend sõnadest "Victory not Vengeance".
Annie M. G. Schmidt

Annie M. G. Schmidt, õieti Anna Maria Geertruida Schmidt (20. mai 1911 Kapelle, Holland – 21. mai 1995 Amsterdam, Holland) oli hollandi kirjanik. Ta kirjutas mitmes žanris, ent on eelkõige tuntud lastekirjanikuna. 
Tema loodud tegelastest on tuntud Viplala, Jip ja Janneke jt. Mitmed tema raamatud on illustreerinud Fiep Westendorp.
Schmidt suri eutanaasiat kasutades oma 84. sünnipäevale järgnenud päeval.